《送王次公观察视学关中六首 其五》
明代·胡应麟

鼓吹朝巡百二州，五陵花色傍行驺。山回菡萏终南出，殿锁芙蓉太液愁。

异日诸儒传白虎，早时多士识青牛。葡萄细酌咸阳夜，好是经过旧酒楼。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。